ai4bharat/Pralekha huggingface dataset:
பிரதமர் அலுவலகம்
பிரபல பொருளாதார வல்லுனரும், சுற்றுச்சூழல் ஆர்வலருமான பேராசிரியர் ராதாமோகனின் மறைவுக்கு பிரதமர் இரங்கல்
பிரபல பொருளாதார வல்லுனரும், சுற்றுச்சூழல் ஆர்வலருமான பேராசிரியர் ராதாமோகன் அவர்களின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில் "பேராசிரியர் ராதாமோகன் அவர்கள், விவசாயத்தின் மீது மிகுந்த ஆர்வம் கொண்டிருந்தார். குறிப்பாக. நிலையான மற்றும் இயற்கை விவசாய முறைகளைப் பின்பற்றினார். பொருளாதாரம் மற்றும் சூழலியல் தொடர்பான பாடங்களில் அவர் கொண்டிருந்த ஆழ்ந்த அறிவுக்காக மதிக்கப்பட்டார். அவரது மறைவை அறிந்து துயருற்றேன்.. அவரது குடும்பத்தினருக்கும், அபிமானிகளுக்கும் இரங்கல்கள். ஓம் சாந்தி" என்று கூறியுள்ளார்.
பழங்குடியினர் நலத்துறை அமைச்சகம்
மும்பையில் “டிரைப்ஸ் இந்தியா ஷோரூமை காணொளிக் காட்சி மூலம் திரு அர்ஜூன் முண்டா தொடங்கி வைத்தார்.
மும்பை கோட்டை எல்ஐசி மேற்கு மண்டல அலுவலக இந்தியன் குளோப் சாம்பர்சில் “டிரைப்ஸ் இந்தியா ஷோரூமை” மத்திய பழங்குடியின விகாரத்துறை அமைச்சர் திரு. அர்ஜூன் முண்டா காணொளிக் காட்சி மூலம் தொடங்கி வைத்தார்.
இந்த நிகழ்ச்சியில் உரையாற்றிய திரு. அர்ஜூன் முண்டா, “50 லட்சம் பழங்குடியினக் கைவினைஞர்கள் மற்றும் வனப்பொருள் சேகரிப்பாளர்களுக்குத் தேவைப்படும் இந்த சமயத்தில், அவர்கள் தங்கள் வருவாயை, வேலைவாய்ப்பை, வாழ்வாதாரத்தைப் பெறுவதற்கு அவர்கள் பக்கம் நாங்கள் உறுதியாக நிற்கிறோம்’’ என்று கூறினார்.
பழங்குடியினச் சகோதரர்களுக்கு ஆதரவளிக்கும் இந்தியப் பழங்குடியினர் கூட்டுறவுச் சந்தை மேம்பாட்டுக் கூட்டமைப்பு TRIFED –இன் ஒருங்கிணைந்த முயற்சிகள் மற்றும் தமது அமைச்சகத்தின் உறுதிப்பாடு குறித்து பேசிய திரு. முண்டா, இந்தச் சவாலான நேரத்தில் விற்பனையை அதிகரித்து, பழங்குடி வருவாயைப் பெருக்கும் முயற்சியாக, டிரைப்ஸ் இந்தியா ஆன் வீல்ஸ் என்னும் நடமாடும் வாகனங்கள், வன் தன் இயற்கை உற்பத்திப் பொருள்களுடன், எதிர்ப்பு சக்தி ஊக்குவிப்பான்கள் மற்றும் இதர பொருள்களை விற்பனை செய்வது தொடங்கப்பட்டுள்ளது. நாடு முழுவதும் 150 நகரங்களில் நுகர்வோரின் வீடுகளுக்கே சென்று இந்த வாகனங்கள் பொருள்களை நேரடியாக விற்பனை செய்யும்.
பெருமைமிகு கோட்டைப் பகுதியில் அமைந்துள்ள டிரைப்ஸ் இந்தியா விற்பனை நிலையம், மும்பையின் மூன்றாவது விற்பனை நிலையமாகும். ஏற்கனவே, பன்வெல், ஜூகு பகுதிகளில் இரண்டு நிலையங்கள் உள்ளன. மும்பை கோட்டை, டிஎன் சாலை, இந்தியன் குளோப் சாம்பர்ஸ் என்னும் முகவரியில் புதிய நிலையம் திறக்கப்பட்டுள்ளது. இது இந்தியாவின் 122-வது டிரைப்ஸ் இந்தியா விற்பனை நிலையமாகும். இருப்பு வைக்கப்பட்டுள்ள பொருள்களுடன், அனைத்து 27 மாநிலங்களையும் சேர்ந்த கலை மற்றும் கைவினைப் பொருள்களுடன், இந்தத் தொற்றுக் காலத்திற்கு அவசியமான, வன் தன் அத்தியாவசியப் பொருள்கள், நோய் எதிர்ப்பு சக்தி ஊக்குவிப்பான்கள் விற்பனையில் முக்கிய கவனம் செலுத்தப்படுகிறது.
-------------------------------------------------------------------------------------------------------------
(Visitor Counter : 144
மனித வள மேம்பாட்டு அமைச்சகம்
மத்திய மனிதவள மேம்பாட்டு அமைச்சகம், மைகவ் கூட்டாக ஆன்லைன் கட்டுரைப் போட்டிக்கு ஏற்பாடு
‘தற்சார்பு இந்தியா-சுதந்திர இந்தியா’ - சுதந்திரதினக் கருப்பொருள்
நாட்டில் சுதந்திர தினக் கொண்டாட்டங்களைக் குறிக்கும் வகையில், மத்திய மனிதவள மேம்பாட்டு அமைச்சகம், MyGov-உடன் சேர்ந்து, நாடு முழுவதும், குறிப்பிட்ட வயதுடைய பள்ளி மாணவர்களுக்கு  ஆன்லைன் கட்டுரைப் போட்டிளுக்கு ஏற்பாடு செய்துள்ளது. இதற்கான பொறுப்பு முகமையாக என்சிஇஆர்டி இருக்கும்.
‘தற்சார்பு இந்தியா-சுதந்திர இந்தியா’ முக்கிய தலைப்பின் கீழ் ,கட்டுரைப் போட்டிக்கான உப தலைப்புகள் வருமாறு;
1. தற்சார்பு இந்தியாவுக்கு இந்திய அரசியல் சாசனம், ஜனநாயகம் ஆகியவை மிகப்பெரிய ஊக்குவிப்புகள்
2. 75-இல் இந்தியா ; தற்சார்பு இந்தியாவை நோக்கி நாடு நடைபோடுகிறது
3. ஒரே பாரதம் உன்னத பாரதம் மூலமாக தற்சார்பு இந்தியா; வேற்றுமையில் ஒற்றுமை நிலவும் போது புதுமை செழிக்கிறது.
4. டிஜிட்டல் இந்தியா; கோவிட்-19-இல், அதற்கும் அப்பால் வாய்ப்புகள்
5. தற்சார்பு இந்தியா- தேசிய மேம்பாட்டில் மாணவர்களின் பங்கு
6. தற்சார்பு இந்தியா; பாலினம், சாதி, இன வேறுபாட்டிலிருந்து விடுதலை
7. தற்சார்பு இந்தியா; உயிரிப்பன்முகத்தன்மை மற்றும் விவசாய முன்னேற்றம் மூலம் புதிய இந்தியாவை உருவாக்குதல்.
8. நான் என் உரிமைகளை அனுபவிக்கும் போது, தற்சார்பு இந்தியாவைச் செயல்படுத்தும் எனது கடமையை மறக்கக்கூடாது.
9. எனது உடல் தகுதி எனது செல்வமாகும். அது தற்சார்பு இந்தியாவுக்கு மனித மூலதனம்.
10. தற்சார்பு இந்தியாவுக்காக, நீலப்பாதுகாப்பிலிருந்து பசுமைக்கு செல்லவும்.
இரண்டு மட்டங்களில் கட்டுரைகள் தேர்வு நடைபெறும். முதலாவதாக, மாநிலங்கள்/யூனியன் பிரதேசங்கள் மட்டத்தில் கட்டுரைகள் இறுதி செய்யப்படும். ஒவ்வொரு மாநிலத்திலிருந்தும் தலா 10 கட்டுரைகள் தேர்வு செய்யப்பட்டு, இறுதி தேர்வு செய்வதற்காக மத்திய தொகுப்புக்கு அனுப்பப்படும். என்சிஇஆர்டி நிபுணர்கள் குழு தேசிய அளவில் கட்டுரைகளை தேர்வு செய்யும். ஒவ்வொரு பிரிவிலும், தலா 30 கட்டுரைகள் தேர்வு செய்யப்படும். அதாவது, என்சிஇஆர்டி-யால், இடைநிலை, மேல்நிலை மட்டங்களில் தேர்வு செய்யப்படும். தேசிய அளவில் வெற்றி பெறுபவர்களுக்கு விரைவில் பரிசுகள் அறிவிக்கப்படும்.
மாணவர்கள் பின்வரும் இணைப்பு மூலம் , தங்கள் பதிவுகளை 14 ஆகஸ்ட் 2020-க்குள் தாக்கல் செய்யலாம்.;https://innovate.mygov.in/essay-competition
பிரதமர் அலுவலகம்
பிஜு பட்நாயக்கின் பிறந்தநாளை ஒட்டி பிரதமர் மரியாதை
பிஜு பட்நாயக்கின் பிறந்தநாளை ஒட்டி பிரதமர் திரு.நரேந்திர மோடி அவருக்கு அஞ்சலி செலுத்தினார்.
இது குறித்து பிரதமர் மோடி வெளியிட்ட ட்விட்டர் பதிவில், “நாட்டின் முக்கியத் தலைவர்களில் ஒருவரான பிஜு பட்நாயக்கின் பிறந்தநாளில், அவருக்கு நான் மரியாதை செலுத்துகிறேன். ஆற்றல்மிக்க மற்றும் பன்முக ஆளுமை கொண்ட அவர், ஒடிசாவின் முன்னேற்றத்திற்கு ஈடுஇணையற்ற பங்களிப்பை அளித்துள்ளார். எமர்ஜென்சியை எதிர்த்துப் போராடியதில் அவரது பங்கும் குறிப்பிடத்தக்கது” எனக் குறிப்பிட்டுள்ளார்.
பிரதமர் அலுவலகம்
ஆகஸ்ட் 17-ந் தேதியன்று, பிரதமர், டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடுகிறார்
ஆகஸ்ட் 17-ந் தேதியன்று காலை 11 மணியளவில், பிரதமர் திரு.நரேந்திர மோடி, டோக்கியோ 2020 பேராலிம்பிக்ஸ் விளையாட்டுப் போட்டியில் பங்கேற்க உள்ள இந்தியக் குழுவினருடன் கலந்துரையாடவுள்ளார்.
ஒன்பது விளையாட்டுப் பிரிவுகளைச் சார்ந்த 54 பேரா தடகள வீரர்கள் நமது நாட்டின் சார்பாக, இந்த விளையாட்டுப் போட்டியில் கலந்து கொள்வதற்காக டோக்கியோ செல்கின்றனர். பேராலிம்பிக்ஸ் விளையாட்டுப் போட்டியில் இதுவரை பங்கேற்ற இந்திய குழுக்களில் இதுதான் மிகப் பெரியது. பிரதமர் மேற்கொள்ள உள்ள கலந்துரையாடல் நிகழ்வில் மத்திய விளையாட்டுத் துறை அமைச்சரும் பங்கேற்கிறார்.
(
பிரதமர் அலுவலகம்
மாத்ருபூமி பத்திரிகையின் ஓராண்டு கால நூற்றாண்டு விழா கொண்டாட்டத்தை பிரதமர் 18-ந் தேதி தொடங்கிவைக்கிறார்
மலையாள மொழி பத்திரிகையான ‘மாத்ருபூமி’யின் நூற்றாண்டு விழாவையொட்டி ஓராண்டுகால கொண்டாட்டத்தை பிரதமர் திரு நரேந்திர மோடி 18-ந் தேதி காலை 11 மணியளவில் காணொலி மூலம் தொடங்கிவைக்கிறார்.
மாத்ருபூமி பத்திரிகை 1923-ஆம் ஆண்டு மார்ச் 18-ந் தேதி தொடங்கப்பட்டது. தேசிய நலன் சார்ந்த செய்திகளை தொடர்ந்து வெளியிட்டுவருவதுடன், சமூக சீர்திருத்தங்கள், வளர்ச்சி ஆகியவற்றை கொண்டு செல்வதிலும் முன்னணியில் உள்ளது. மாத்ருபூமி 15 பதிப்புகள், 11 பருவ இதழ்களுடன் வெளியாகிறது. மேலும் மாத்ருபூமியின் புத்தகப்பிரிவு, சமகால விஷயங்கள் குறித்த ஏராளமான தலைப்புகளில் புத்தகங்களை பதிப்பித்து வருகிறது.
ஆயுஷ்
‘‘வீட்டிலிருந்தபடி யோகா செய்யுங்கள் ’’ என்பது பற்றி 5 இணைய கருத்தரங்குகளை நடத்துகிறது ஆயுஷ் அமைச்சகம்
சர்வதேச யோகா தினம் 2021-ஐ முன்னிட்டு, பல நிகழ்ச்சிகளை ஆயுஷ் அமைச்சகம் நடத்துகிறது. அவற்றில் ஒன்று ‘வீட்டிலிருந்தபடி யோகா செய்யுங்கள்’ என்ற தலைப்பில் நடத்தப்படும் ஐந்து இணைய கருத்தரங்குகள் தொடர்.
இந்த கருத்தரங்குகள், நாட்டின் 5 பிரபல நிறுவனங்களுடன் இணைந்து நடத்தப்படுகின்றன. ஒவ்வொரு நிறுவனமும் ஒவ்வொரு தலைப்பில் கருத்தரங்கை நடத்துகிறது. இவை தற்போதைய சூழலின் முக்கியத்துவத்தை குறிப்பதாக இருக்கும்.
முதல் இணைய கருத்தரங்கு, ‘‘வெளிப்புற நெருக்கடிகளுக்கு இடையே உள் பலத்தை கண்டறிதல்’’ என்ற தலைப்பில் வாழும் கலை அமைப்பால் மே 24ம் தேதி திங்கள் கிழமை நடத்தப்படும். தற்போதைய கொரோனா தொற்று சூழலில், மிக முக்கியமான பிரச்சனைகளை பற்றி பார்வையாளர்களுக்கு நினைவூட்டுவதுதான், இந்த இணைய கருத்தரங்கு தொடர்களின் நோக்கம்.
கற்றல் மற்றும் பகிர்வு ஆகியவற்றின் தனித்துவமான பாரம்பரியத்தைக் கொண்ட ஐந்து அமைப்புகளின் கூட்டு அனுபவ அறிவை சார்ந்து, தற்போதைய சிக்கல்களுக்கு தீர்வு காண ஒரு ஒட்டுமொத்த புரிதலை ஏற்படுத்த இந்த இணைய கருத்தரங்கு தொடர்கள் முயற்சிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721018
----
(Visitor Counter : 190
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தகவல் உரிமைச் சட்டத்தில் திருத்தம்
தகவல் உரிமைச் சட்டத்தில்  திருத்தம் கொண்டுவருவது குறித்து மத்திய அரசு பரிசீலித்து வருகிறது.
“தகவல் உரிமைச் சட்டம்  2018” என்ற பெயரிலான சட்ட முன்வடிவை மாநிலங்களவையில் ஆய்வுக்காக நடைபெறும் நாடாளுமன்றக் கூட்டத் தொடரில் கொண்டு வர உத்தேசம் தெரிவித்து அறிவிக்கை வெளியிடப்பட்டுள்ளது.
தலைமை தகவல் ஆணையர் மற்றும் மாநிலத் தகவல் ஆணையர்களின் ஊதியம், படிகள், பணி நிலைமை உள்ளிட்டவற்றை நிர்ணயிக்க வகை செய்யும் விதத்தில் இந்தச் சட்ட முன்வடிவு கொண்டு வரப்படுகிறது. தகவல் உரிமைச் சட்டத்தில் தற்போது இதற்கான அம்சங்கள் இடம்பெறவில்லை.
செலவினங்கள் துறை, சட்ட விவகாரத் துறை, சட்டமன்ற துறை ஆகியவற்றிடம் இந்த தகவல் உரிமைச் சட்டத்தின் திருத்த சட்ட முன்வடிவை  வகுப்பதற்காக ஆலோசனைகள் மேற்கொள்ளப்பட்டன.
மத்திய வடகிழக்கு மண்டல அபிவிருத்தித் துறை , பிரதமர் அலுவலகம், பணியாளர் நலன், மக்கள் குறைதீர்ப்பு, ஓய்வூதியங்கள், அணுசக்தி, விண்வெளி ஆகியவற்றின் இணையமைச்சர் டாக்டர் ஜிதேந்திர சிங் மக்களவையில் இன்று எழுத்து மூலம் அளித்த பதிலில் இதைத் தெரிவித்துள்ளார்.
பாதுகாப்பு அமைச்சகம்
ஏழு புதிய பாதுகாப்பு துறை நிறுவனங்களில் ஆறு நிறுவனங்கள், தங்கள் வணிகத்தின் முதல் ஆறு மாதங்களில் லாபம் ஈட்டியுள்ளன
அக்டோபர் 15, 2021 அன்று விஜயதசமியின் போது, தேசத்திற்கு அர்ப்பணிக்கப்பட்ட ஏழு புதிய பாதுகாப்பு துறை நிறுவனங்களில், ஆறு நிறுவனங்கள், தங்கள் வணிகத்தின் முதல் ஆறு மாதங்களில், அதாவது அக்டோபர் 01, 2021 முதல் மார்ச் 31, 2022 வரை தற்காலிக லாபத்தைப் பதிவு செய்துள்ளன.
யந்த்ரா இந்தியா லிமிடெட் தவிர மற்ற இதர நிறுவனங்களான முனிஷன்ஸ் இந்தியா லிமிடெட்; ஆர்மர்டு வெஹிகல்ஸ் நிகாம் லிமிடெட்; அட்வான்ஸ்ட் வெப்பன்ஸ் அண்டு எக்யுப்மெண்ட் இந்தியா லிமிடெட்; ட்ரூப் கம்ஃபோர்ட்ஸ் லிமிடெட்; இந்தியா ஆப்டெல் லிமிடெட் மற்றும் கிளைடர்ஸ் இந்தியா லிமிடெட் ஆகியவை லாபத்தைப் பதிவு செய்துள்ளன.
இந்நிறுவனங்கள் தேசத்திற்கு அர்ப்பணிக்கப்பட்டதை தொடர்ந்து, இந்த புதிய பாதுகாப்பு துறை நிறுவனங்கள், கார்ப்பரேட் நிறுவனங்களாக செயல்படுவதற்கு பல்வேறு நடவடிக்கைகளை அரசு எடுத்துள்ளது. நடப்பு நிதியாண்டில் ஏழு புதிய நிறுவனங்களுக்கு மூலதனச் செலவு மற்றும் பங்குச் செலவுக்காக ரூ.2,765.95 கோடி விடுவிக்கப்பட்டுள்ளது.
முதல் ஆறு மாதங்களுக்குள், இந்தப் புதிய நிறுவனங்கள் ரூ 8,400 கோடிக்கு மேல் விற்றுமுதல் ஈட்டியுள்ளன. தொடங்கிய நாள் முதலே புதிய சந்தைகளை ஆராயவும், ஏற்றுமதி உட்பட தங்கள் வணிகத்தை விரிவுபடுத்தவும் இந்த நிறுவனங்கள் பணியாற்றின. இந்த நிறுவனங்கள் தொடங்கப்பட்ட குறுகிய காலத்திலேயே, முறையே ரூ.3,000 கோடி மற்றும் ரூ.600 கோடி மதிப்புள்ள உள்நாட்டு ஒப்பந்தங்கள் மற்றும் ஏற்றுமதி ஆர்டர்களைப் பெற முடிந்தது.
உள் மற்றும் கூட்டு முயற்சிகள் மூலம் புதிய தயாரிப்புகளை உருவாக்குவதற்கான நடவடிக்கைகளை இந்த நிறுவனங்கள் எடுத்து வருகின்றன. இந்திய ரயில்வேயிடம் ரூ 251 கோடி ரூபாய் ஆர்டர்களை ஒஐஎல் பெற்றுள்ளது.
இந்தப் புதிய நிறுவனங்கள் தங்கள் வளங்களை உகந்த முறையில் பயன்படுத்துவதற்கும், செலவுகளைக் குறைப்பதற்கும் பல்வேறு நடவடிக்கைகளைத் தொடங்கியுள்ளன. செலவைக் குறைப்பதில் கவனம் செலுத்தியதன் மூலம், முதல் ஆறு மாதங்களில் கூடுதல் பணிநேரம் மற்றும் உற்பத்தி அல்லாத நடவடிக்கைகள் போன்றவற்றில் சுமார் 9.48% மொத்த சேமிப்பை இந்த நிறுவனங்களால் செய்ய முடிந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821156
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 103.5 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 103.5  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.85  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765341
(Visitor Counter : 163
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா – கொரியா குடியரசு இடையே கூட்டாக அஞ்சல்தலை வெளியிடுவது தொடர்பாக அமைச்சரவைக்கு விளக்கம் அளிக்கப்பட்டது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – கொரியா குடியரசு இடையே பிப்ரவரி 2019ல் கையெழுத்தான புரிந்துணர்வு ஒப்பந்தம் குறித்து எடுத்துரைக்கப்பட்டது.
இந்திய அரசின் தொலைத்தொடர்பு அமைச்சகத்திற்கு உட்பட்ட அஞ்சல் துறையும், கொரிய குடியரசும் இணைந்து, "கொரியாவின் ராணி ஹூ ஹேவாங்-ஓக்" என்ற தலைப்பிலான அஞ்சல் தலை ஒன்றை வெளியிட பரஸ்பரம் ஒப்புக்கொண்டுள்ளன.
இந்த கூட்டு அஞ்சல் தலைகள், 2019 இறுதியில், இருதரப்பும் ஒப்புக்கொள்ளும் தேதியில் வெளியிடப்படும்.
பிரதமர் அலுவலகம்
2001 நாடாளுமன்றத் தாக்குதலில் உயிர்நீத்த தியாகிகளுக்குப் பிரதமரின் அஞ்சலி
2001 நாடாளுமன்றத் தாக்குதலில் உயிர்நீத்த தியாகிகளுக்குப் பிரதமர் திரு நரேந்திர மோடி அஞ்சலி செலுத்தியுள்ளார்.
“நமது நாடாளுமன்றத்தைப் பாதுகாக்கும் போது, தங்களின் இன்னுயிரைத் தியாகம் செய்த தீரமிக்க வீரர்களுக்கு இன்று நாம் அஞ்சலி செலுத்துகிறோம். அவர்களின் தியாகத்தை ஒருபோதும் மறக்க முடியாது” என்று பிரதமர் கூறியுள்ளார்.
|
|
நமது நாடாளுமன்றத்தைப் பாதுகாக்கும் போது, தங்களின் இன்னுயிரைத் தியாகம் செய்த தீரமிக்க வீரர்களுக்கு இன்று நாம் அஞ்சலி செலுத்துகிறோம்.
அவர்களின் தியாகத்தை ஒருபோதும் மறக்க முடியாது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தீன்தயாள் அந்த்யோதயா திட்டம்-தேசிய நகர்ப்புற வாழ்வாதார இயக்கம்: தமிழகத்தில் பயிற்சி பெற்றோர் விவரம்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு, கவுஷல் கிஷோர் கீழ்காணும் தகவல்களை வழங்கினார்.
நகர்ப்புற ஏழை குடும்பங்களின் வறுமை மற்றும் பாதிப்பை குறைப்பதை தீன்தயாள் அந்த்யோதயா திட்டம்-தேசிய நகர்ப்புற வாழ்வாதார இயக்கம் நோக்கமாகக் கொண்டுள்ளது.
2022-ம் ஆண்டுக்குள் அனைவருக்கும் வீடு என்ற தொலைநோக்கு லட்சியத்தின் கீழ் அனைத்து தகுதியுள்ள குடும்பங்களுக்கும் வீடுகளை கட்டுவதற்கு பிரதமரின் வீட்டுவசதி திட்டம் - நகர்ப்புறம் கீழ் உதவியை வழங்குவதன் மூலம் மாநிலங்கள்/யூனியன் பிரதேசங்களின் முயற்சிகளுக்கு வீட்டுவசதி மற்றும் நகர்ப்புற விவகாரங்கள் அமைச்சகம் துணை புரிகிறது. இதுவரை அனுமதிக்கப்பட்ட 1.15 கோடி வீடுகளில், 56.3 லட்சம் வீடுகள் கட்டி முடிக்கப்பட்டு, பயனாளிகளுக்கு வழங்கப்பட்டுள்ளன.
தீன்தயாள் அந்த்யோதயா திட்டம்-தேசிய நகர்ப்புற வாழ்வாதார இயக்கத்தின் கீழ் தமிழ்நாட்டில் 2014 ஏப்ரல் 1 முதல் 2022 பிப்ரவரி 28 வரை 97067 சுய உதவிக்குழுக்கள் உருவாக்கப்பட்டு, 60280 சுய உதவிக்குழுக்களுக்கு சுழல் நிதி வழங்கப்பட்டு, 14409 நபர்களுக்கு பயிற்சி வழங்கப்பட்டு, 9754 பேருக்கு பணி வழங்கப்பட்டுள்ளது.
தீன்தயாள் அந்த்யோதயா திட்டம்-தேசிய நகர்ப்புற வாழ்வாதார இயக்கத்தின் கீழ் தமிழ்நாட்டில் 2014 ஏப்ரல் 1 முதல் 2022 பிப்ரவரி 28 வரை தனிநபர்/குழு குறு நிறுவனங்கள் அமைக்க 236303 பயனாளிகளுக்கு உதவி வழங்கப்பட்டு, சுய உதவிக்குழு-வங்கி இணைப்பு திட்டத்தின் கீழ் 61878 கடன்கள் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811885
சமூக நிதி மற்றும் அதிகாரமளித்தல் அமைச்சகம்
அரசு சாரா நிறுவனங்களால் நடத்தப்படும் முதியோர் இல்லங்கள்- தன்னார்வ அமைப்புகளுக்கு மானியம் வழங்கப்படுகிறது
அடல் வயோ அபியுதய் யோஜனா திட்டத்தின் ஒரு அங்கமான மூத்த குடிமக்களுக்கான ஒருங்கிணைந்த திட்டத்தை  சமூக நீதி மற்றும் அதிகாரமளித்தல் அமைச்சகம் செயல்படுத்தி வருகிறது, இதன் கீழ் மூத்த குடிமக்கள் இல்லங்களை  நடத்துவதற்கும் பராமரிப்பதற்கும் அரசு சாரா நிறுவனங்கள் மற்றும் தன்னார்வ அமைப்புகளுக்கு மானியம் வழங்கப்படுகிறது.
மூத்த குடிமக்களுக்கான ஒருங்கிணைந்த திட்டத்தின் கீழ் மூத்த குடிமக்கள் இல்லங்களின் செயல்பாட்டுத் திறனை அதிகரிப்பதற்காக, பின்வரும் நடவடிக்கைகள் எடுக்கப்பட்டுள்ளன:-
- இத்திட்டத்தின்கீழ் செயல்படுத்தப்படும் பணிகளைக் கண்காணிப்பதற்காக அமைச்சகம் திட்டக் கண்காணிப்புப் பிரிவை அமைத்துள்ளது.
- இந்த இல்லங்களில் 2020-21-ம் ஆண்டு முதல் சிசிடிவி கேமராக்கள் பொருத்தப்பட வேண்டும் என்ற விதிமுறை அமல்படுத்தப்பட்டுள்ளது
- இந்த இல்லங்களைப் பற்றிய தகவல்கள் குறித்த காட்சிப்பதிவுகளை சம்பந்தப்பட்ட அமைப்புகள் பராமரிக்க வேண்டும்;
பொது நிதி விதிகள், 2017-ன் கீழ் வரையறுக்கப்பட்ட நிபந்தனைகளுக்கு உட்பட்டு, இ-அனுதான் இணைய தளத்தின் மூலம் மானியம் வழங்கும் முறை ஒரு தொடர்ச்சியான செயல்முறையாக செயல்படுத்தப்படுகிறது.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் பிரதிமா பௌமிக் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
தகவல் மற்றும் ஒலிபரப்பு அமைச்சகம்
ஆசிய - பசிஃபிக் ஒலிபரப்பு மேம்பாட்டு நிறுவனத்தின் தலைவராக இந்தியா தொடர்ந்து மூன்றாவது முறையாக தேர்ந்தெடுக்கப்பட்டுள்ளது
2018 – 2021, 2021 - 2023 ஆகிய ஆண்டுகளில் ஆசிய - பசிஃபிக் ஒலிபரப்பு மேம்பாட்டு நிறுவனத்தின் தலைவராக இந்தியா ஏற்கனவே இரண்டு முறை பணியாற்றிய நிலையில், முன்னெப்போதும் இல்லாத வகையில், தற்போது இந்தியா தொடர்ந்து மூன்றாவது முறையாக இந்நிறுவனத்தின் தலைவராக தேர்ந்தெடுக்கப்பட்டுள்ளது.
இந்த சாதனைக் குறித்து, தகவல் மற்றும் ஒலிபரப்பு அமைச்சகத்தின் செயலாளர் கூறுகையில், இது> 50 ஆண்டு பழமை வாய்ந்த அமைப்பின் வரலாற்றில் முதல் முறையாக நிகழ்ந்துள்ளது என்றும், இது ஆசிய - பசிஃபிக் மற்றும் உலகெங்கிலும் உள்ள ஒலிபரப்பு அமைப்புகளுக்கு இந்தியா மீதுள்ள நம்பிக்கையைக் காட்டுகிறது என்றும் கூறினார்.
யுனெஸ்கோவின் ஆதரவின் கீழ் 1977-ஆம் ஆண்டில் நிறுவப்பட்ட ஆசிய - பசிஃபிக் ஒலிபரப்பு மேம்பாட்டு நிறுவனம் தனித்துவமான பிராந்திய அரசுகளுக்கு இடையிலான அமைப்பாகும். இந்நிறுவனத்தின் 21-வது பொது மாநாடு மற்றும் தொடர்புடைய கூட்டங்கள் 2023> அதன் தலைவரும் பிரசார் பாரதி தலைமை நிர்வாக அதிகாரியுமான திரு கௌரவ் திவிவேதி தலைமையில் மொரீஷியஸின் போர்ட் லூயிஸில் 2023, அக்டோபர் 2 முதல் 4 வரை வெற்றிகரமாக நடைபெற்றது.
சர்வதேச ஒலிபரப்பு நிறுவனத்தில் மதிப்புமிக்க இப்பதவியை வகிப்பது, இந்தியா மற்றும் பிரசார் பாரதி மீது சர்வதேச ஊடகங்களின் வலுவான நம்பிக்கையைப் பிரதிபலிக்கிறது. அதுமட்டுமின்றி, ஒலிபரப்புத் துறையில் மேலும் பல மைல்கற்களை அடைய இந்தியாவுக்கு அடித்தளம் அமைக்கிறது.
பிரதமர் அலுவலகம்
இந்தியாவின் கோவாக்சினை ஆஸ்திரேலியா அங்கீகரித்ததற்காக மேன்மை தங்கிய ஸ்காட் மோரிசனுக்குப் பிரதமர் நன்றி தெரிவித்தார்
இந்தியாவின் கோவாக்சினை ஆஸ்திரேலியா அங்கீகரித்ததற்காக, அந்நாட்டின் பிரதமர் மேன்மை தங்கிய ஸ்காட் மோரிசனுக்குப் பிரதமர் திரு நரேந்திர மோடி நன்றி தெரிவித்துள்ளார்.
பிரதமர் டுவிட்டரில் கூறியிருப்பதாவது:
"இந்தியாவின் கோவாக்சினை ஆஸ்திரேலியா அங்கீகரித்ததற்காக எனது அன்பு நண்பர் @ஸ்கார்ட் மோரிசன் எம்.பிக்கு நன்றி தெரிவிக்கிறேன். இது இந்தியாவிற்கும் ஆஸ்திரேலியாவிற்கும் இடையே கொவிட்டுக்குப் பிந்தைய பங்களிப்பில் ஒரு முக்கியமான முன்னோக்கிய நடவடிக்கையாகும்."
பிரதமர் அலுவலகம்
சர்வதேச ஆடவர் கால்பந்து போட்டியில் அதிக கோல் எடுத்த மூன்றாவது வீரராக இந்திய கால்பந்து வீரர் சுனில் சேத்ரி அங்கீகரிக்கப்பட்டது குறித்து பிரதமர் மகிழ்ச்சியை வெளிப்படுத்தியுள்ளார்
சர்வதேச ஆடவர் கால்பந்து போட்டியில் அதிக கோல் எடுத்த மூன்றாவது வீரராக இந்திய கால்பந்து வீரர் சுனில் சேத்ரி அங்கீகரிக்கப்பட்டது குறித்து பிரதமர் திரு.நரேந்திர மோடி மகிழ்ச்சியை வெளிப்படுத்தியுள்ளார்.
சர்வதேச கால்பந்து கூட்டமைப்பின் ட்விட்டருக்கு பிரதமர் அளித்துள்ள பதிலில்,
“பாராட்டுகள் சுனில் சேத்ரி! இது நிச்சயமாக இந்தியாவில் கால்பந்து விளையாட்டை பிரபலப்படுத்தும் @chetrisunil11”
பிரதமர் அலுவலகம்
காமன்வெல்த் போட்டிகள் 2022-இல் மகளிர் ஜூடோ பிரிவில் வெள்ளிப் பதக்கம் வென்ற சுஷிலா தேவி லிக்மாபமிற்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் மகளிர் ஜூடோ பிரிவில் வெள்ளிப்பதக்கம் வென்ற சுஷிலா தேவி லிக்மாபமிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“சுஷிலா தேவி லிக்மாபமின் அபாரமான செயல்திறனால் மட்டற்ற மகிழ்ச்சி அடைந்தேன். வெள்ளிப் பதக்கம் வென்ற அவருக்கு வாழ்த்துகள். பாராட்டுக்குரிய திறனையும், நெகிழ்தன்மையையும் அவர் வெளிப்படுத்தினார். அவரது எதிர்கால முயற்சிகளுக்கு நல்வாழ்த்துகள்.”
PIB Headquarters
சென்னை விமான நிலையத்தில் நிவாரண/ வெளிநாட்டவர்களை வெளியேற்றும் பயணிகள் விமானங்களுக்கு தாமதமின்றி சுமுகமான சுங்க அனுமதி
10.4.2020 வெள்ளிக்கிழமையன்று சென்னை விமான நிலையத்திலிருந்து புறப்பட்ட நிவாரண/ வெளிநாட்டவர்களை வெளியேற்றுவதற்கான இரண்டு விமானங்களுக்கு சுங்கத்துறை தாமதமின்றி, சுமுகமான அனுமதியளித்தது.
அதிகாலை 1.20 மணிக்கு 248 பயணிகளை ஏற்றிக்கொண்டு ஸ்கூட் டைகர் ஏர்லைன்ஸ் TR-0579 விமானம், சென்னை விமான நிலையத்திலிருந்து, சிங்கப்பூருக்குப் புறப்பட்டுச் சென்றது.
மதியம் 1.10 மணிக்கு எண்பது பயணிகளுடன், ட்ரூக் ஏர் ராயல் பூடான் ஏர்லைன்ஸ் விமானம் KB603, ஏர் இந்தியாவால் இயக்கப்பட்டு, சென்னையிலிருந்து பாரோ  வுக்குப் புறப்பட்டுச் சென்றது.
முன்னதாக கோவிட் 19 ஊரடங்கு காலத்தின்போது 1304 வெளிநாட்டுப் பயணிகள் கொண்ட, சிறப்பு நிவாரண/ வெளிநாட்டவர்களை வெளியேற்றும் விமானங்கள், கோலாலம்பூர், பாரீஸ், பிராங்க்பர்ட், மஸ்கட் ஆகிய இடங்களுக்குப் புறப்பட்டுச் செல்வதற்கும், அனைத்து முன்னெச்சரிக்கை நடவடிக்கைகளையும் பின்பற்றி, சுங்கத்துறை, தேவையான அனுமதியை அளித்திருந்தது என்று சென்னை விமான நிலைய சுங்கத்துறை ஆணையர், திரு.ராஜன் சவுத்ரி வெளியிட்டுள்ள செய்திக்குறிப்பு தெரிவிக்கிறது.
பெண்கள் மற்றும் குழந்தை நலன் அமைச்சகம்
மகளிர் சக்தி விருதுக்கான  விண்ணப்பங்களை மகளிர் மற்றும் குழந்தைகள் மேம்பாட்டு அமைச்சகம் வரவேற்கிறது.
மகளிர் சக்தி விருதுக்கான  பரிந்துரைகளை மகளிர் மற்றும் குழந்தைகள் மேம்பாட்டு அமைச்சகம் வரவேற்றுள்ளது. விண்ணப்பங்கள் / பரிந்துரைகள் ஆன்லைன் முறையில் மட்டுமே ஏற்றுக்கொள்ளப்படும். www.awards.gov.in என்ற போர்ட்டலில் அவற்றை சமர்ப்பிக்கலாம்.
2022 ஜனவரி 31 வரை பெறப்படும் அனைத்து விண்ணப்பங்களும் / பரிந்துரைகளும் 2021-ம் ஆண்டிற்கான நாரி சக்தி புரஸ்கார் விருதுகளுக்கு பரிசீலிக்கப்படும்.
பெண்களின் பொருளாதார முன்னேற்றம் மற்றும் சமூக அதிகாரமளித்தலில் சிறந்த பணிகளை இந்த விருதுகள் அங்கீகரிக்கின்றன. நாரி சக்தி புரஸ்கார்-2021 சர்வதேச மகளிர் தினத்தின் போது, அதாவது மார்ச் 8, 2022 அன்று மகளிர் மற்றும் குழந்தைகள் மேம்பாட்டு அமைச்சகத்தால் வழங்கப்படும்.
நாரி சக்தி புரஸ்காருக்கான தகுதி மற்றும் பிற விவரங்கள் தொடர்பான வழிகாட்டுதல்கள் https://wcd.nic.in/acts/guidelines-nari-shakti-puraskar-2021-onwards எனும் முகவரியில் கிடைக்கின்றன.
நாரி சக்தி புரஸ்கார் விருதுகளை ஒவ்வொரு ஆண்டும் தனிநபர்கள் மற்றும் நிறுவனங்களுக்கு வழங்கும் மகளிர் மற்றும் குழந்தைகள் மேம்பாட்டு அமைச்சகம், குறிப்பாக பாதிக்கப்படக்கூடிய மற்றும் ஒதுக்கப்பட்ட பெண்களின் அதிகாரமளித்தலுக்கு அவர்களின் சேவையை அங்கீகரிக்கிறது. இந்த விருது சான்றிதழுடன், இரண்டு லட்சம் ரூபாய் ரொக்கமும் கொண்டது ஆகும்.
அனைத்து தனி நபர்களும் நிறுவனங்களும் இந்த விருதுகளுக்கு விண்ணப்பிக்கலாம். விருதுகளின் அதிகபட்ச எண்ணிக்கை  15 ஆகும். இருப்பினும், மகளிர் மற்றும் குழந்தைகள் மேம்பாட்டு அமைச்சர் தலைமையிலான தேர்வுக் குழுவின் விருப்பப்படி இந்த அதிகபட்ச எண்ணிக்கையில் தளர்வு அனுமதிக்கப்படலாம்.
விருதுகளுக்கான சுய விண்ணப்பங்கள் மற்றும் பரிந்துரைகளும் பரிசீலிக்கப்படும். விருதுக்கு ஒரு தனிநபர் / நிறுவனத்தை போதுமான காரணங்களுடன் தேர்வுக் குழு சுயமாகவும் பரிந்துரைக்கலாம்.
மகளிர் மற்றும் குழந்தைகள் மேம்பாட்டு அமைச்சகத்தின் இணைச் செயலாளர் நிலை அதிகாரியின் தலைமையிலான தேர்வுக் குழு, விருதுகளுக்கு விண்ணப்பித்த / பரிந்துரைக்கப்பட்ட நிறுவனங்கள் மற்றும் தனிநபர்களின் சாதனைகளைக் கருத்தில் கொண்டு விருதுகளுக்குப் பெறப்பட்ட பரிந்துரைகளை ஆய்வு செய்து, பட்டியலிடும்.
குழுவின் பரிந்துரைகளின் அடிப்படையில், மத்திய மகளிர் மற்றும் குழந்தைகள் மேம்பாட்டுத் துறை அமைச்சர் தலைமையிலான தேர்வுக் குழுவால் விருது பெற்றவர்களின் இறுதித் தேர்வு முடிவு செய்யப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1787981
கப்பல் போக்குவரத்து அமைச்சகம்
கடல்சார் உட்கட்டமைப்பு மேம்பாடு
வடகிழக்கு மாநிலங்களுக்கு மேம்பட்ட இணைப்பை வழங்குவதன் மூலம் ஆசிய-பசிபிக் பிராந்தியத்தில் உள்ள நாடுகளுடன் பொருளாதார ஒத்துழைப்பு, கலாச்சார உறவுகளை மேம்படுத்துதல் மற்றும் உறவுகளை மேம்படுத்துவதே இந்தியாவின் கிழக்கத்திய நாடுகள் கொள்கையின்' நோக்கமாகும். போக்குவரத்து இணைப்பு மற்றும் வளத்துக்கு நதிகளின் முக்கியத்துவத்தை உணர்ந்து, வடகிழக்குப் பகுதிகளில் உள்ள 20 நதிகள் தேசிய நீர்வழிச் சட்டத்தின் கீழ் தேசிய நீர்வழித் தடங்களாக அறிவிக்கப்பட்டன. வட கிழக்குப் பகுதிகளில் நீர்வழி இணைப்பை மேம்படுத்தவும், வர்த்தக விரிவாக்க உத்திகளை மேம்படுத்தவும் ரூ. 1126 கோடி செலவில் 5 திட்டங்களுக்கு அரசு ஒப்புதல் அளித்துள்ளது.
மேலும், சாகர்மாலா திட்டம் இந்தியாவின் 7,500 கிலோ மீட்டர் நீள கடற்கரை, 14,500 கிலோ மீட்டர் பயணிக்கக்கூடிய நீர்வழிகள் மற்றும் முக்கிய சர்வதேச கடல் வர்த்தக வழித்தடங்களைப் பயன்படுத்துவதன் மூலம் நாட்டில் துறைமுகம் சார்ந்த வளர்ச்சியை மேம்படுத்துகிறது. இது துறைமுகங்கள், கப்பல் மற்றும் நீர்வழி அமைச்சகத்தின் முதன்மை திட்டமாகும்.
சாகர்மாலா திட்டத்தின் ஒரு பகுதியாக, இந்தியாவின் கிழக்கு கடற்கரைப் பகுதியில் சுமார் 2.55 லட்சம் கோடி ரூபாய் மதிப்பீட்டில் 400 க்கும் மேற்பட்ட திட்டங்களைச் செயல்படுத்த அடையாளம் காணப்பட்டுள்ளன. சாகர்மாலா திட்டங்களில் தற்போதுள்ள துறைமுகங்கள் மற்றும் முனையங்களை நவீனப்படுத்துதல், புதிய துறைமுகங்கள், முனையங்கள் போன்ற பல்வேறு திட்டங்கள் அடங்கும்.
இத்தகவலை மத்திய துறைமுகங்கள் மற்றும் கப்பல் துறை அமைச்சர் திரு சர்பானந்தா சோனோவால் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.